अमरीकी अखबार डेली न्यूज दे मताबक ओसामा दे पाकिस्तान च हिंदकुश प्हाड़ियें दे बछकार स्थित चित्राल च छप्पे होने दे संकेत थ्होए न। 6 अमरीकी अधिकारियें बी एह्‌‌दी पुश्टि कीती ऐ जे चित्राल क्षेत्र दी हिंदकुश प्हाड़ियें गी लादेन दे ठकाने दे रूपै च चिन्हित कीता गेआ ऐ। अमरीका दे जसूसी बमान पास्सेआ भेजी गेदी तस्वीरें ते दूए सबूतें दे अधार उप्पर अधिकारियें गलाया जे हिंदकुश दी विस्तृत प्हाड़ियां लादेन दा ठकाना होई सकदियां न। विदेश विभाग दे दो वरिश्ठ अधिकारियें गलाया ऐ जे उप्परी स्वात दे सारे कोला बड्डे कस्बे कलाम च बी ओह् छप्पे दा होई सकदा ऐ।